སོ། །
རྒྱ་གར་ གྱི་ མཁན་པོ་བིརྱ་ཀ་ར་པྲ་བྷཱ་དང་། ལོ་ཙཱ་བ་བནྡེ་ རིན་ཆེན་
མཆོག་ གིས་ བསྒྱུར་ ཨཱ་ ཙརྱ་ དཔལ་ བརྩེགས་ ཀྱིས་ ཞུས་ ཏེ་ གཏན་ ལ་ ཕབ་
194

དྲིས་ལན་རིན་ཆེན་ཕྲེང་བ།
Prm
འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། ། དྲི་
མེད་དྲི་ལན་རིན་ཆེན་ཕྲེང་བ་ནི། ། བདག་གིས་མགུལ་ན་ངེས་པར་གནས་གྱུར་
ན། ། མཐོང་དང་མ་མཐོང་སྒྲུབ་པ་ལ་མཁས་པས། ། ངེས་པར་རྒྱན་དུ་གྱུར་
པ་ཅིས་མ་ཡིན། ། བཅོམ་ལྡན་བླང་བྱ་གང་ཞེ་ན། ། བླང་བའི་དོན་ལྡན་ཚིག་
རྣམས་སོ། ། སྤང་བར་བྱ་བ་གང་ཞེ་ན། ། བྱ་བ་མ་ཡིན་ཐམས་ཅད་དོ། ། བླ་
མར་གྱུར་པ་གང་ཞེ་ན། ། དེ་ཉིད་ཇི་བཞིན་རྟོགས་པ་དང་། ། རྟག་ཏུ་སེམས་
ཅན་ཐམས་ཅད་ལ། ། ཕན་པར་ མངོན་ པར་ བརྩོན་ པའོ། ། མཁས་ པས་
རིངས་བྱ་གང་ཞེ་ན། ། འཁོར་བའི་རྒྱུན་ནི་ངེས་བཅད་པའོ། ། ཐར་པའི་ས་
བོན་ཞིང་མཆོག་གང་། ། ཡང་དག་ཡེ་ཤེས་བརྩོན་བྱས་པའོ། ། ཤིན་ཏུ་མཐུན་
པ་གང་ཞེ་ན། ། ཆོས་ཀྱི་སྤྱོད་པ་སྐྱོན་མེད་པའོ། ། འདི་ན་གཙང་བ་གང་ཞེ་
ན། ། གང་གི་ཡིད་ནི་ཡོངས་དག་པའོ། ། མཁས་པར་གྱུར་པ་གང་ཞེ་ན། །
བྱེ་བྲག་ཇི་བཞིན་ཕྱེད་པའོ། ། གདུག་པའི་དུག་ནི་གང་ཞེ་ན། ། བླ་མ་བརྙས་
བཅས་གང་ཡིན་པའོ། ། འཁོར་བ་ན་ནི་སྙིང་པོ་གང་། ། ཡང་དག་དོན་ལ་
རྣམ་དཔྱོད་ཉིད། ། མི་ཡིས་དེ་ཉིད་ཐོབ་པ་གང་། ། བདག་གཞན་ཕན་པ་
བརྩོན་པའོ། ། ར་ རོ་ ལྟ་ བུའི་ རྨོངས་ པ་ གང་། ། ཕྱིན་ ཅི་ ལོག་ ལ་ ཆགས་
པའོ། ། མི་སྲུན་དགྲ་འདྲ་གང་ཞེ་ན། ། མི་བཟད་པ་ཡི་ཡུལ་རྣམས་སོ། །
འཁོར་བའི་འཁྲི་ཤིང་གང་ཞེ་ན། ། ལོག་པར་སྲེད་པ་དམ་པའོ། ། དགྲ་བོར་
གྱུར་པ་གང་ཞེ་ན། ། ཡང་དག་དོན་ལ་བརྩོན་མེད་པའོ། ། འདི་ལ་འཇིགས་
པ་གང་ཞེ་ན། ། སྲོག་མཐར་གྱུར་པའི་འཆི་བའོ། ། ལོང་བ་ལས་ཀྱང་ལོང་བ་
195

གང་། ། ཕུང་ཁྲོལ་འདོད་ཆགས་ཅན་རྣམས་སོ། ། སྐྱེས་བུ་དཔའ་བོ་གང་ཞེ་
ན། ། གང་ཞིག་བུད་མེད་མཛེས་པ་ལ། ། ཆགས་པའི་མིག་གི་མདའ་ཡིས་
ནི། ། ཡིད་ལ་ཕོག་པ་མ་གྱུར་པའོ། ། སྣར་གསང་བདུད་རྩི་ལྟ་བུ་གང་། །
ཡང་དག་དོན་གྱི་མན་ངག་གོ ། འདི་ན་ལྕི་བའི་རྩེ་བ་གང་། ། གང་འདི་བླུན་
པར་གྱུར་པའོ། ། ཚང་ཚིང་མི་བཟད་གང་ཞེ་ན། ། བུད་མེད་རྣམས་ཀྱི་སྤྱོད་
པའོ། ། ཤིན་ཏུ་སྒྲིན་པ་གང་ཞེ་ན། ། གང་གིས་དེ་བྲལ་མ་གྱུར་པའོ། ། འདི་
ན་དབུལ་པོ་གང་ཞེ་ན། ། གང་ཞིག་ཆོག་ཤེས་མེད་པ་ཉིད། ། ཤིན་ཏུ་ཡང་བ་
གང་ཞེ་ན། ། གཞན་བལྟོས་སློང་མོ་པ་རྣམས་སོ། ། དོན་ཡོད་འཚོ་བ་གང་ཞེ་
ན། ། ཁ་ན་མ་ཐོ་མེད་པའོ། ། སྐྱེས་བུ་གླེན་པ་གང་ཞེ་ན། ། མཁས་བྱའི་ཡུལ་
ལ་མི་སློབ་པའོ། ། གཉིད་ཀྱིས་མ་ལོག་གང་ཞེ་ན། ། མ་རྨོངས་དོན་གྱི་བྱེ་བྲག་
ཤེས། ། གཉིད་ཀྱི་ལོག་པ་གང་ ཞེ་ན། ། སྐྱེས་བུ་ ཤིན་ ཏུ་རྨོངས་པའོ། །
པདྨའི་འདབ་ཆགས་ཆུ་ཐིགས་ལྟར། ། མི་བརྟན་མྱུར་འཇིག་གང་ཞེ་ན། །
སྐྱེས་བུ་རྣམས་ཀྱི་ལང་ཚོ་དང་། ། ནོར་དང་དེ་བཞིན་ཚེ་ཉིད་དོ། ། ཟླ་ཟེར་ལྟ་
བུའི་ཡིད་འོང་གང་། ། སྐྱེ་བོ་དམ་པ་ཕན་འདོད་པའོ། ། དམྱལ་བ་དང་འདྲ་
གང་ཞེ་ན། ། གཞན་གྱི་དབང་དུ་གྱུར་པའོ། ། ཤིན་ཏུ་བདེ་བ་གང་ཞེ་ན། །
འདུ་འཛི་ཀུན་ལ་མ་ཆགས་པའོ། ། སྲོག་ཆགས་རྣམས་ཀྱི་དགའ་བྱ་གང་། །
དོན་ཡོད་འཚོ་བའི་སྲོག་ཉིད་དོ། ། ལེགས་པར་བྱིན་པ་གང་ཞེ་ན། ། ལན་ལ་
རེ་བ་མེད་པའོ། ། མཛའ་བཤེས་ཡིད་འོང་གང་ཞེ་ན། ། གང་ཞིག་སྡིག་ལས་
ལྡོག་བྱེད་པའོ། ། མཛེས་པའི་རྒྱན་ནི་གང་ཞེ་ན། ། གང་ཞིག་ཚུལ་ཁྲིམས་ཕུན་
ཚོགས་པའོ། ། ཚིག་གི་རྒྱན་གྱུར་གང་ཞེ་ན། ། གཞན་པ་མི་བསླུ་བདེན་པའི་
ངག །ཕུང་ཁྲོལ་འབྲས་འབྱིན་གང་ཞེ་ན། ། ཡིད་ནི་ཀུན་ ཏུ་མ་བསྡམས་
པའོ། ། བདེ་བ་འཐོབ་བྱེད་གང་ ཞེ་ན། ། ཀུན་ལ་ བྱམས་ ཤིང་ ཕན་ བྱེད་
པའོ། །ཕོངས་པ་ཀུན་འཇིག་མཁས་པ་གང་། ། ཐམས་ཅད་དུ་ནི་སྐལ་ལྡན་
196

པའོ། ། སྐྱེས་བུ་དམུས་ལོང་གང་ཞེ་ན། ། བྱ་བ་མ་ཡིན་ལ་དགའ་བའོ། །
འོན་པར་འགྱུར་པ་གང་ཞེ་ན། ། ཕན་དང་མི་ཕན་ནི་ཉན་པའོ། ། ལྕེ་མེད་
ལྐུགས་པ་གང་ཞེ་ན། ། གང་གི་སྙན་སྨྲ་མི་ཤེས་པའོ། །སྐྱེས་བུའི་འཆིང་བ་
གང་ཞེ་ན། ། གླེན་ཞིང་གཏི་མུག་ཅན་ཉིད་དོ། ། རིན་ཆེན་གྱུར་པ་གང་ཞེ་
ན། ། གང་ཞིག་དུས་སུ་འབྱིན་བྱེད་པའོ། ། མི་ཡི་ཟུག་རྔུར་གྱུར་པ་གང། །
དབྱེན་པར་བྱ་མིན་བྱས་པའོ། ། གང་ལ་འབད་བྱ་གང་ཞེ་ན། ། རིག་པ་
ལེགས་པར་སློབ་པ་དང་། ། སྨན་ཆེན་ཚུལ་བཞིན་བསྟེན་པ་དང་། ། སྦྱིན་པ་
ཀུན་ཏུ་གཏོང་བའོ། ། བལྟོས་མེད་བྱ་བ་གང་ཞེ་ན། ། འགྲོ་བ་མི་སྲུན་འདུལ་
མིན་དང་། ། ཆགས་གྱུར་གཞན་གྱི་བུད་མེད་དང་། ། འབྲེལ་མེད་གཞན་གྱི་
ནོར་རྣམས་ལའོ། ། གང་ཞིག་ཉིན་དང་མཚན་རྣམས་སུ། ། བསམ་པར་བྱ་བ་
གང་ཞེ་ན། ། འཁོར་བ་སྙིང་པོ་མེད་ཉིད་ལ། ། བག་མེད་པར་ནི་མི་བྱའོ།
ཡིད་དུ་འོང་བ་གང་ཞེ་ན། ། གཡོ་མེད་ཀུན་ཏུ་སྙིང་རྗེར་ལྡན། ། སྦྱིན་པར་བྱ་
བ་གང་ཞེ་ན། ། བྱམས་པའི་སེམས་དང་ཡང་དག་ལྡན། ། ལྐོག་མར་སྲོག་ཕྱིན་
གྱུར་ཀྱང་ནི། ། བདག་དང་མི་འབྲལ་གང་ཞེ་ན། ། གླེན་པ་སྐྱོན་ནི་ལྡན་པ་
དང་། །ཀུན་གནོད་བྱས་པ་མི་གཟོ་བའོ། ། མཆོད་པར་བྱ་བ་གང་ཞེ་ན། །
ལེགས་པ་རྣམས་ལ་འཛུད་པའོ། ། ཐ་ཤལ་དུ་ནི་ཤེས་བྱ་གང་། །རྩོམ་པ་ཀུན་
ལ་མི་བརྟན་པའོ། ། འགྲོ་བ་ཀུན་ལས་ཐམས་ཅད་ལས། ། ངེས་པར་རྒྱལ་བ་
གང་ཞེ་ན། ། སྐྱེས་བུ་བདེན་པར་སྨྲ་བ་དང་། ། བཟོད་པ་ཡང་དག་ལྡན་
པའོ། ། ལྷས་ཀྱང་ གུས་ པར་ཕྱག་བྱས་ གང་། ། སྙིང་བརྩེ་ གཙོ་ བོར་ བྱེད་
པའོ། ། གང་ལ་སྐྱོ་བར་བྱ་ཞེ་ན། ། མཁས་པས་འཁོར་བའི་འབྲོག་དགོན་
ལས། ། སྲོག་ཆགས་རྣམས་ཀྱི་ཚོགས་དག་ནི། ། གང་གིས་དབང་དུ་འགྱུར་ཞེ་
ན། ། གང་ ཞིག་ ཕན་ དང་ སྙན་སྨྲ་དང་། ། དུལ་བར་སྤྱོད་ པ་ རྣམས་ ཀྱིས་
སོ། །སྐྱེས་བུ་ལེགས་པར་འདོད་པ་ཡིས། ། གང་ལ་གནས་པར་བྱ་ཞེ་ན། །
197

མཐོང་དང་མ་མཐོང་ཐོབ་བྱའི་ཕྱིར། ། བདེན་པའི་ལམ་ལ་ངེས་གནས་བྱ། །
མྱ་ངན་འགྱུར་བ་གང་ཞེ་ན། ། འབྱོར་པ་ཡོད་ཡིན་ཞེན་པའོ། ། གློག་ལྟར་མི་
བརྟན་གང་ཞེ་ན། ། སྐྱེས་བུ་དམ་པ་ཕྲད་བསྟེན་པའོ། ། བསྔགས་པར་བྱ་བ་
གང་ཞེ་ན། ། གང་ཞིག་བློ་གྲོས་ཚོ་བ་དང་། ། ཤིན་ཏུ་ཉམ་ཆུང་སྟོབས་མེད་
ལ། ། ནུས་དང་ ལྡན་ ཞིང་བཟོད་བྱེད་པའོ། ། རིགས་ ཀྱི་ རི་ ལྟར་ མི་ གཡོ་
གང་། ། རྩོད་ དུས་ སྐྱེས་ བུ་ དམ་ པའོ། ། འདི་ ན་ སྐྱེས་ བུས་ རྙེད་ དཀའ་
བའི། ། བཟང་པོ་བཞི་ནི་གང་ཞེ་ན། ། སྦྱིན་པ་སྙན་སྨྲར་བཅས་པ་དང་། །
ཤེས་པ་ཁེངས་པ་མེད་པར་ལྡན། ། བཟོད་པ་བརྩོན་འགྲུས་བཅས་པ་དང་། །
སེམས་ནི་རྣལ་འབྱོར་ལྡན་པའོ། ། དྲི་མེད་དྲིས་ལན་རིན་ཆེན་ཕྲེང་བ་འདི། །
གང་གི་མགུལ་ན་ལེགས་པར་ཡོད་གྱུར་ན། ། དེ་ནི་སྐྱེས་བུ་མཁས་པ་འདུས་
ནང་དུ། ། མགུལ་གྱི་མུ་ཏིག་རྒྱན་བཞིན་མཛེས་པ་ཡིན། ། བཏགས་ནས་རྒྱལ་
སྲིད་རྣམས་སྤོང་བའི། ། རྒྱལ་པོ་རིན་ཆེན་ཕྲེང་བ་འདི། ། དོན་ཡོད་འཆར་
གྱིས་བྱས་པ་སྟེ། ། བློ་བཟང་དམ་པའི་རྒྱན་ཡིན་ནོ། ། དྲི་མ་མེད་པའི་དྲིས་
ལན་རིན་པོ་ཆེའི་ཕྲེང་བ་ཞེས་བྱ་བ། ། རྒྱལ་པོ་ཆེན་པོ་སྙན་ངག་མཁན་གྱི་དམ་
པ་སློབ་དཔོན་དོན་ཡོད་འཆར་གྱིས་མཛད་པ་རྫོགས་སོ། །
རྒྱ་གར་གྱི་མཁན་པོ་ཀ་མ་ལ་གུཔྟ་དང༌་། ཞུས་ཆེན་གྱི་ལོ་ཙཱ་བ་དགེ་སློང་
རིན་ཆེན་བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པའོ། ། 11
26 bday dat dated all lega વજન ફિક્સ
198

འཕགས་པ་སྤྱན་རས་གཟིགས་དབང་ཕྱུག་
__ གིས་དགེ་སློང་རབ་གསལ་གཞོན་ནུ་ལ་
སྤྲིངས་པའི་སྤྲིང་ཡིག
སངས་ རྒྱས་ དང་ བྱང་ ཆུབ་ སེམས་ དཔའ་ ཐམས་ ཅད་ ལ་ ཕྱག་ འཚལ་
ལོ། ། སྔོན་འཕགས་པ་སྤྱན་ རས་ གཟིགས་ དབང་ ཕྱུག་ དང་ དགེ་ སློང་ རབ་
གསལ་གཞོན་ནུ་གཉིས་དང་པོར་བྱང་ཆུབ་ཀྱི་མཆོག་ཏུ་སེམས་བསྐྱེད་དེ་གྲོགས་
པོར་འཐམས་ནས་གང་གི་ལམ་སྔོན་དུ་གྲུབ་པ་དེས་ཅིག་ཤོས་ལ་བསྟངས་པར་
དམ་བཅས་པ་ལས་འཕགས་པ་སྤྱན་རས་གཟིགས་དབང་ཕྱུག་གིས་ལམ་སྔོན་དུ་
གྲུབ་སྟེ། ། དགེ་སློང་རབ་གསལ་གཞོན་ནུ་ལ་བསྟངས་པའི་ཕྱིར་འཕྲིན་ཡིག་
གིས་བཟླུགས་པ། ། གྲོགས་ཁྱོད་ཅི་བདེའམ་དམ་བཅས་བརྗེད་དམ་ཅི། །
འདོད་པ་མེ་མདག་དོང་འདྲ་འདི་ལ་ཅི་ཞིག་ཆགས། ། ཤིན་ཏུ་སྐྱོ་བའི་ཡིད་
ཀྱིས་རབ་ ཏུ་ མི་ འབད་ པར། ། སྲིད་ རྒྱུ་ འདོད་ ལ་ ད་ དུང་ གདུང་ བ་ ག་ ལ་
སྲིད། ། ཐེག་པ་མཆོག་གིས་ངེས་འབྱུང་འགྲོ་བའི་དོན་བྱོས་ལ། ། སྒྱུ་དང་ཁ་
གསག་གྲགས་པ་རྙེད་ལ་མི་གདང་ཞིང་། ། འགྲོ་ལས་རྣམ་གྲོལ་ལམ་ལ་མྱུར་
བརྩོན་མ་འབད་ན། ། དུས་གསུམ་རྒྱལ་པོས་བསྐྱབ་དཀའ་ཕན་ཐག་ཆད་དུ་
འོང་། ། རྟོག་མེད་རྟོག་བྲལ་དུས་གསུམ་ཐོབ་པ་ཀུན་གཤེགས་ཤུལ། ། ཕྲ་ཞིང་
ཤེས་དཀའ་ ཚིག་ གིས་སྤྱོད་ ཡུལ་ མ་ ཡིན་ ཡང་། ། ཕྱོགས་ ཙམ་ རྟོག་ པས་ སྒྲོ་
བཏགས་རྒྱལ་བའི་མཐུས་བརྗོད་ན། ། ཤིན་ཏུ་ལེགས་པར་རབ་ཉོན་ཡིད་ལ་
གཟུང་ནུས་སམ། །onpa
199

དགེ་སློང་རབ་གསལ་གཞོན་ནུས་སླར་ཡང་འཕགས་པ་སྤྱན་རས་གཟིགས་
དབང་ཕྱུག་ལ་གསོལ་བ། མཐོ་ལ་མཐོ་སེམས་མི་མཛད་མཉམ་ལ་མ་འགྲན་མི་
མངའ། ། དམའ་ལ་མངན་ ཅན་མི་ མཛད་ཡོངས་ལ་སྙོམས་པའི་མགོན། །
དཔའ་བོ་འོད་ཟེར་སྟོང་འབར་ལམ་མེར་བཞུགས་པ་ཡི། ། མདངས་བཟང་
ཐུགས་རྗེའི་མངའ་བདག་ད་ལྟར་གང་ན་བཞུགས། ། ཁྲི་ལན་བདུད་རིས་ཕམ་
མཛད་ཐར་པའི་ལམ་སྟོན་གསོན། ། ཉེས་བཅུ་ཐ་བའི་རྡུལ་བྲལ་སྟོབས་བཅུ་
རྩལ་འཕགས་གསོན། ། འཇིག་རྟེན་གསུམ་གྱི་གཉེན་གྱུར་སྐྱོབས་པ་དམ་པ་
གསོན། ། དཔའ་བརྟན་བདུད་ལས་ཤིན་ཏུ་མཚམས་མེད་གཅིག་ཏུ་བརྟན་པ་
གསོན། ། བདག་ནི་མུན་བཅས་བདུད་ཀྱི་ཞགས་པར་ཟིན་པ་སྟེ། ། ཐར་པའི་
ལམ་སྟོར་འཁོར་བའི་དགོན་པར་འཁྱམ་ལགས་ན། ། ཅི་འདུལ་གར་ལེགས་
ཐབས་ཀྱིས་མྱུར་དུ་མི་སྐྱོབ་པར། ། དུས་རིངས་གྲངས་ཀྱི་བར་དུ་མགོན་ཁྱོད་ཅི་
ལགས་ཞེས། ། ལྷ་དང་མི་ཡི་ཁྱུ་མཆོག་ཚོགས་རབ་མཐའ་ཡས་དགོངས། ། མུ་
སྟེགས་ཝ་བརྒྱ་ཕམ་མཛད་སྐྱེས་བུ་སེང་གེ་དགོངས། ། ཡིད་བཞིན་དབྱིག་གི་
ཏོག་ལྟར་རེ་བ་ཀུན་སྐོང་དགོངས། །ཐུགས་རྗེའི་ཆུ་བོ་རྒྱུན་འདེབས་རྒྱལ་སྲས་
ཐུ་བོ་དགོངས། ། སྲིད་གསུམ་སྒྱུ་མར་ཆོས་བསྟན་ངོ་བོ་མེད་བཞིན་དུ། །
བདེན་སྤངས་ལོག་པའི་ལམ་ཞུགས་སྲིད་པའི་དབང་གྱུར་པ། ། འཁོར་བའི་
རྡོས་ཅན་གྲངས་མེད་བསྐྱབ་ཀྱིས་མི་ལང་ཞེས། ། དང་ཆེ་ལྷ་ཡིས་ཐུགས་ཀྱང་སྐྱོ་
བར་རུང་མོད་ཀྱི། ། འོན་ཀྱང་ལེགས་རྒྱུ་ཆོས་ཉིད་གཟོད་ནས་མྱ་ངན་འདས་
དོན་དུ། ། འགྲོ་བ་ཡོངས་ཀྱི་ཆེད་ལ་གོ་བགོས་མཛད་ལགས་ཀྱིས། ། མགོན་པོ་
རབ་གསལ་གཞོན་ནུ་རྗེས་དགོངས་ཉག་བསྲིང་ཞིང་། ། ཐུགས་རྗེའི་ཐུགས་
ཀྱིས་བཟོད་པ་བཞེས་ཏེ་བསྐྱབ་ཏུ་གསོལ། ། སྟོབས་མཆོག་དཔལ་གྱི་མགུར་
ནས་ཡི་གེ་འབྲུས་བསྙད་པ། ། མཁའ་ལ་ཚོན་བཀྱེ་བཞིན་དུ་སྤྱོད་ཡུལ་མ་ལགས་
པས། ། རྒྱལ་སྲས་འཁོར་ བཅས་ རྣམས་ ཀྱིས་ གསལ་ བར་ མ་ བསྟན་ ན། །
200

བདག་འདྲ་མཚན་མོར་འཛིན་པས་གཟུང་བར་ག་ལ་ནུས། ། འོན་ཀྱང་དོན་གྱི་
དམ་པ་སྲིད་པའི་དཔྱིས་འབྱིན་པ། ། གདམས་ངག་བཀའ་དྲིན་མཆོག་འདི་སྤྱི་
བོས་བླང་སླད་དུ། ། ཅི་ནུས་སེམས་ཀྱི་རྩལ་གྱིས་ལོག་པར་གཟུང་མི་བགྱི། །
བླ་མའི་སར་བཞུགས་ཆེ་བའི་མཐུས་ཀྱང་བསྟན་དུ་གསོལ། ། འཕགས་པ་སྤྱན་
རས་གཟིགས་དབང་ཕྱུག་གིས་དགེ་སློང་རབ་གསལ་གཞོན་ནུ་ལ་སྤྲིངས་པའི་
སྤྲིང་ཡིག་རྫོགས་སོ།
རྒྱ་གར་གྱི་མཁན་པོ་སརྦ་ཛྙ་དེ་བ་དང༌། ལོ་ཙཱ་བ་བནྡེ་དཔལ་བརྩེགས་
ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །